**Pozdravljen/-a!**

**Za nekaj ur se bomo poslovili od jezikovnega pouka in spoznali še nekaj umetnostnih besedil. Pripravi berilo in zvezek za slovenščino. Sledi mojim navodilom.**

**Pred nami je novo besedilo, nova pesem. Sledi mojim napotkom in se »pogovarjaj« z mano, prav?**

- **Kaj je mala solza? Kaj je mala nota? Kaj je mala streha? Kaj je mala smrt? Kaj je velika golobica? Kaj je velika tovarišica? Kaj je velika predsednica? Kaj je velika drobtinica?**

**- Zapri oči in si predstavljaj, da si se znašel pred vrati. Opiši, kakšna so ta vrata. Odpri jih in zagledajo nova vrata. Kakšna so ta vrata? Kaj misliš, kaj je za njimi? Ali so vrata velika, ali majhna? Ali se odprejo sama, ali jih moraš odpreti? Kam vse vodijo vrata, ki jih vidiš v svoji domišljiji?**

- **Razmisli, kaj že veš o pesniku Danetu Zajcu. Smo letos že spoznali kakšno njegovo pesem?** *(Ja, Numizmatiki, ki je napisana v zbirki Ta roža je zate.)*

**Dane Zajc je slovenski pesnik in dramatik. Poznana je njegova pesniška zbirka Abecedarija, ki je polna duhovitih in nepričakovanih glasovnih iger.**

**\*\*Odpri interaktivno gradivo** na [www.radovednih-pet.si](http://www.radovednih-pet.si/) - **berilo, poišči pod poezija pesem - Dane Zajc: Vrata in poslušaj avdioposnetek.**

**\*\*Odpri berilo na str. 32:** **Pesem še enkrat glasno preberi.**

**\*\*Ustno odgovori na vprašanja:**

**- Koliko je v pesmi vrat? Koliko je vrtov?**

**- Najmanjšim vratom se reče vratca, najmanjšemu vrtu pa vrtec.**

**Kako bi rekel najmanjši luči?**

**- Kaj še pomenita besedi vrtec in lučka?**

**Kaj besedi pomenita, če ju zapišemo z veliko začetnico?**

**- Kako bi lahko razložil, da raste v najmanjšem vrtcu za najmanjšimi vratci največja**

**roža? Kakšna roža je to? Komu je namenjena?**

**\*\*Čaka te še zapis v zvezek in tvoja naloga:**

|  |
| --- |
| **Dane Zajc: Vrata**   1. **Obnovi pesem.** 2. Nato še nariši rožo, ki raste v najmanjšem vrtcu za najmanjšimi vratci. |

**\*\*\*Tisti, ki želite več:**

**- Prelistaj enciklopedijo ali pobrskaj po spletu in ugotovi, katere vrste rož gojijo ljudje. Katere rože poznaš?**

**- Komu bi rad podaril rožo? Napiši kratko razmišljanje o tem. Ali lahko podarimo rožo tudi, kadar oseba ničesar ne praznuje? Je mogoče praznovati, ne da bi podarili rožo?**

**- Ali je že kdaj kdo rožo podaril tebi? Pripoveduj o tem.**

***To je to!***